CELEX: 62021CN0554
Language: hu
Date: 2021-09-08 00:00:00
Title: C-554/21. sz. ügy: A Visoki trgovački sud Republike Hrvatske (Horvátország) által 2021. szeptember 8-án benyújtott előzetes döntéshozatal iránti kérelem – Financijska agencija kontra HANN-INVEST d.o.o.

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/7
            
         
      A Visoki trgovački sud Republike Hrvatske (Horvátország) által 2021. szeptember 8-án benyújtott előzetes döntéshozatal iránti kérelem – Financijska agencija kontra HANN-INVEST d.o.o.
      (C-554/21. sz. ügy)
      (2022/C 222/10)
      Az eljárás nyelve: horvát
      
         A kérdést előterjesztő bíróság
      
      Visoki trgovački sud Republike Hrvatske
      
         Az alapeljárás felei
      
      
         Fellebbező: Financijska agencija
      
         Ellenérdekű fél: HANN-INVEST d.o.o.
      
         Az előzetes döntéshozatalra előterjesztett kérdés
      
      Tekinthető-e úgy, hogy a Sudski poslovnik (bírósági eljárási szabályzat) 177. cikke (3) bekezdésének első mondata második részében, illetve második mondatában megfogalmazott szabály – amely szerint „[m]ásodfokon eljáró bíróság előtt egy ügy a nyilvántartási szolgálattól való visszaérkezését követően, a határozatnak a bíróság hivatalából történő kiküldésének időpontjában tekinthető lezártnak. A nyilvántartási szolgálat az iratanyag kézhezvételének napjától számított lehető legrövidebb időn belül köteles azt a bíróság hivatalához visszaküldeni. Ezt követően, további nyolcnapos határidőn belül kerül sor a határozat kiküldésére” – összhangban áll az EUSZ 19. cikk (1) bekezdésével, valamint a Charta 47. cikkével?